CELEX: 22013D0164
Language: da
Date: 2013-10-08 00:00:00
Title: Det Blandede EØS-Udvalgs afgørelse nr. 164/2013 af 8. oktober 2013 om ændring af bilag II (Tekniske forskrifter, standarder, prøvning og certificering) til EØS-aftalen

27.2.2014   
            
            
               DA
            
            
               Den Europæiske Unions Tidende
            
            
               L 58/17
            
         
      DET BLANDEDE EØS-UDVALGS AFGØRELSE
   
   
      Nr. 164/2013
   af 8. oktober 2013
   om ændring af bilag II (Tekniske forskrifter, standarder, prøvning og certificering) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Europa-Parlamentets og Rådets direktiv 2010/53/EU af 7. juli 2010 om kvalitets- og sikkerhedsstandarder for menneskelige organer til transplantation (1), berigtiget ved EUT L 243 af 16.9.2010, s. 68, skal indarbejdes i EØS-aftalen.
            
         
               (2)
            
            
               Bilag II til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   Følgende indsættes efter punkt 15zm (Kommissionens forordning (EF) nr. 668/2009) i kapitel XIII i bilag II til EØS-aftalen:
   
               »15zn.
            
            
               
                  32010 L 0053: Europa-Parlamentets og Rådets direktiv 2010/53/EU af 7. juli 2010 om kvalitets- og sikkerhedsstandarder for menneskelige organer til transplantation (EUT L 207 af 6.8.2010, s. 14), berigtiget ved EUT L 243 af 16.9.2010, s. 68.
               Direktivets bestemmelser gælder i forbindelse med denne aftale med følgende tilpasning:
               Dette direktiv gælder ikke for Liechtenstein, med undtagelse af artikel 15 og 16. Definitionerne i artikel 3 og de generelle bestemmelser i artikel 17, stk. 2, litra h), og artikel 23 gælder kun for Liechtenstein, for så vidt det er nødvendigt for gennemførelsen af artikel 15 og 16 i direktivet.«
            
         Artikel 2
   Den islandske og den norske udgave af direktiv 2010/53/EU, som berigtiget ved EUT L 243 af 16.9.2010, s. 68, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 9. oktober 2013, forudsat at alle meddelelser er indgivet til Det Blandede EØS-Udvalg, jf. EØS-aftalens artikel 103, stk. 1 (2).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 8. oktober 2013.
      
         
            På Det Blandede EØS-Udvalgs vegne
         
         Thórir IBSEN
         
         
            Formand
         
      
   
   
      (1)  EUT L 207 af 6.8.2010, s. 14.
   
      (2)  Forfatningsmæssige krav angivet.
   
      Erklæring fra EFTA-staterne vedrørende Europa-Parlamentets og Rådets afgørelse nr. 164/2013 af 8. oktober 2013 ved hvilken Europa-Parlamentets og Rådets direktiv 2010/53/EU af 7. juli 2010 om kvalitets- og sikkerhedsstandarder for menneskelige organer til transplantation indarbejdes i EØS-aftalen
      
         »Europa-Parlamentets og Rådets direktiv 2010/53/EU af 7. juli 2010 om kvalitets- og sikkerhedsstandarder for menneskelige organer til transplantation, som har retsgrundlag i artikel 168 i traktaten om Den Europæiske Unions funktionsmåde, er en væsentlig del af Europas sundhedslovgivningen og svarer til sundhedspolitikken i EFTA-staterne. EØS-aftalen udgør ikke et retsgrundlag på området folkesundhed svarende til artikel 168 i traktaten om Den Europæiske Unions funktionsmåde. Indarbejdningen af dette direktiv berører derfor ikke EØS-aftalens anvendelsesområde.
         Denne erklæring berører ikke artikel 118 i EØS-aftalen.«